אהבה אחרת 
את רחוקה - מעבר למרחק.; עיני אלייך לא טסות קדימה.; ונערך הגא צחק, צחק, צחק,; עד שבבת-העין האדימה.; את רחוקה כמו השיר הזה, ; כמו היום הבא, כמו השמש,; כמו פרפור הבכי בחזה,; כמו ריאה אשר אינה נושמת.; לכן ילדה, אפילו תחזרי,; לא ינזפו בך שאת מאחרת.; כל כך רחקת אל תוך לילות זרים,; שתחזרי כמו אהבה אחרת.; את רחוקה כמו אני עצמי; לא רק ממה שאת אולי זוכרת,; אלא ממש מכל העצמים,; שעליהם הנפנו את החרב.; את רחוקה אפילו מן היום,; שבו לראשונה רחקנו יחד,; כשמחית תמרור מרחק אדום; מעל שפתי בלובן המטפחת.; 